有睇過電影紀綠片《Free Solo》(港譯:赤手登峰),都可以喺影片中感受到美國優勝美地 (Yosemite) 酋長岩 (El Capitan) 有幾壯觀,有幾難攀爬。影片裏面 Alex Honnold 單獨徒手攀上酋長岩,過程扣人心弦。
National Geographic 360短片:
呢次成為新聞主角嘅 Selah Schneiter,雖然有嚮導有教練在身邊支援,唔係單獨攀爬,佢更加係做足安全措施。但係 Selah 都能夠打破酋長岩攀爬紀錄,因為佢年紀細細,只係得10歲!
Selah 呢個攀爬計劃,係由佢爸爸 Mike 同埋另一位親友共同協助。佢哋攀上3200英尺 (約975米) 高嘅酋長岩,採用900公尺嘅 The Nosehe Nose 路線,前後花咗5日完成。Selah 解釋呢個計劃就好似「想食晒成隻大笨象,要一啖一啖慢慢食!」
Selah 爸爸本身係攀岩高手,而酋長岩對佢仲有一份特別意義,因為佢就喺呢到,認識佢而家嘅老婆,即係 Selah 嘅媽媽!
Selah 創下紀錄之後,竟然唔係即刻返屋企,而係就地露營休息。佢哋話呢次攀岩已經筋疲力盡,要休息夠先可以揸車返歸。
美國CBS新聞報導:
資料來源: Fox News
Fitz連結: https://fitz.hk/?p=121924